આ પ્રસંગે દેવેન્દ્ર ફડણવીસે મુંબઈમાં આર્થિક રીતે નબળા પરિવારો માટે દસ લાખ ઘરો બાંધવાની યોજના સહિત ટ્રાફિકની સમસ્યાના નિરાકરણ માટે મેટ્રો, મોનો અને સબર્બન રેલવેના નવા પ્રોજેક્ટોની જાહેરાત કરતાં કહ્યું હતું કે ‘નરેન્દ્ર મોદીના વિકાસના સૂત્રને સાર્થક કરવા સરકારે અનેક પ્લાનિંગ અને પ્રોજક્ટ્સને શરૂ કર્યા છે. એમાંનો એક પ્રોજેક્ટ એટલે વિદ્યાવિહારનો રોડઓવર બ્રિજ. એના માટે ઘાટકોપર (ઈસ્ટ)ના વિધાનસભ્ય અને રાજ્યના હાઉસિંગ મિનિસ્ટર પ્રકાશ મહેતા ૧૯૯૨થી અથાગ પ્રયાસો કરી રહ્યા છે જેમાં તેમને સફળતા મળી છે. આવી જ રીતે તેમણે આર્થિક રીતે નબળા પરિવારો માટે દસ લાખ ઘરો ઊભાં કરવાનો પ્રોજેક્ટ પણ તૈયાર કર્યો છે. સૌથી મહત્વની વાત તો એ છે કે તેઓ મહારાષ્ટ્રની સાથે ઘાટકોપરના વિકાસ માટે ભારે પરિશ્રમ કરી રહ્યા છે જેનો ફાયદો ઘાટકોપરની પ્રજાને મળશે.’